Na temelju članka 26. Statuta Doma zdravlja Koprivničko-križevačke županije i Odluke Doma zdravlja Koprivničko-križevačke županije od 23. rujna 2026. godine, ravnateljica Doma zdravlja Koprivničko-križevačke županije raspisuje
N  A  T  J  E  Č  A  J
za zapošljavanje za radna mjesta:

1. Koordinator za palijativnu skrb, m/ž – 1 izvršitelj u Koprivnici na određeno puno radno vrijeme – zamjena za privremeno odsutnu radnicu imenovanu na drugu dužnost na mandat od 4 godine.
2. Zdravstveni radnik prvostupnik sestrinstva u primarnoj zdravstvenoj zaštiti 1, m/ž – 1 izvršitelj u Mobilnom palijativnom timu u Koprivnici – na neodređeno puno radno vrijeme. 
3. Viši savjetnik 1 - za pravne poslove, m/ž – 1 izvršitelj u Koprivnici – na neodređeno puno radno vrijeme.
4. Zdravstveni radnik prvostupnik medicinske radiologije u primarnoj zdravstvenoj zaštiti 1, m/ž – 1 izvršitelj u  Specijalističkoj ordinaciji za radiologiju u Đurđevcu – na određeno puno radno vrijeme – zamjena za privremeno odsutnog radnika na bolovanju.
5. Zdravstveni radnik prvostupnik sestrinstva u primarnoj zdravstvenoj zaštiti 2, m/ž – 1 izvršitelj u patronažnoj zdravstvenoj zaštiti u Đurđevcu – na neodređeno puno radno vrijeme.
6. Zdravstveni radnik prvostupnik sestrinstva u primarnoj zdravstvenoj zaštiti 2, m/ž – 1 izvršitelj u patronažnoj zdravstvenoj zaštiti u Koprivnici – na neodređeno puno radno vrijeme.
Uvjeti za radno mjesto rbr. 1. – sveučilišni/stručni diplomski studij sestrinstva (univ.mag.techn./mag.med.techn.), odobrenje za samostalan rad za magistru/a sestrinstva, vozački ispit „B“ kategorije, posebna edukacija iz palijativne skrbi.
Uz pisanu prijavu (zamolbu) kandidati su obvezni priložiti: životopis, preslik diplome,  preslik odobrenja za samostalan rad, preslik domovnice, preslik osobne iskaznice, preslik rodnog lista ili izvatka iz matice rođenih, potvrdu ili elektronički zapis Hrvatskog zavoda za mirovinsko osiguranje o evidentiranom radnom stažu, preslik vozačke dozvole „B“ kategorije, *preslik dokaza o stečenoj posebnoj edukaciji iz palijativne skrbi izdan od nadležnog tijela.

*Kandidat koji ne posjeduje dokaz o stečenoj posebnoj edukaciji iz palijativne skrbi dužan je priložiti original vlastoručno potpisane Izjave u kojoj se obavezuje da će edukaciju završiti u roku od 2 mjeseca u slučaju primitka u radni odnos.
Uvjeti za radno mjesto rbr. 2. - sveučilišni/stručni prijediplomski studij sestrinstva (univ.bacc.med.techn./bacc.med.techn.) ili sa njime izjednačena viša stručna sprema stečena prema ranijim propisima (všs), odobrenje za samostalan rad za prvostupnika/cu sestrinstva, vozački ispit „B“ kategorije, posebna edukacija iz palijativne skrbi.
Uz pisanu prijavu (zamolbu) kandidati su obvezni priložiti: životopis, preslik diplome, dokaz o izjednačavanju više stručne spreme i naziva viša medicinska sestra/tehničar stečenu prema ranijim propisima sa nazivom prvostupnik sestrinstva – potvrda, uvjerenje ili slično izdano od nadležnog fakulteta (prilažu kandidati koji su završili višu stručnu spremu prema ranijim propisima), preslik odobrenja za samostalan rad, preslik domovnice, preslik osobne iskaznice, preslik rodnog lista ili izvatka iz matice rođenih, potvrdu ili elektronički zapis Hrvatskog zavoda za mirovinsko osiguranje o evidentiranom radnom stažu, preslik vozačke dozvole „B“ kategorije, *preslik dokaza o stečenoj posebnoj edukaciji iz palijativne skrbi izdan od nadležnog tijela.

*Kandidat koji nema dokaz o stečenoj posebnoj edukaciji iz palijativne skrbi dužan je priložiti original vlastoručno potpisane Izjave u kojoj se obavezuje da će edukaciju završiti u roku od 2 mjeseca u slučaju primitka u radni odnos.

Uvjeti za radno mjesto rbr. 3. – sveučilišni integrirani prijediplomski i diplomski studij prava (univ.mag.iur.) ili sveučilišni diplomski studij prava (mag.iur./dipl.iur.) završen prema ranijim propisima, 5 godina radnog iskustva na poslovima diplomiranog pravnika (univ.mag.iur./mag.iur./dipl.iur.).
Uz pisanu prijavu (zamolbu) kandidati su obvezni priložiti: životopis, preslik diplome Pravnog fakulteta, *dokaz o izjednačavanju visoke stručne spreme i naziva dipl.iur. ili mag. iur. stečenu prema ranijim propisima sa akademskim nazivom univ.mag.iur. – priložiti potvrdu, uvjerenje ili slično izdano od nadležnog fakulteta (za kandidate koji su završili visoku stručnu spremu – dipl.iur./diplomirani pravnik ili mag.iur./magistar prava prema ranijim propisima), preslik domovnice, preslik osobne iskaznice, preslik rodnog lista ili izvatka iz matice rođenih, potvrdu ili elektronički zapis Hrvatskog zavoda za mirovinsko osiguranje o evidentiranom radnom stažu, dokaz o radnom iskustvu od najmanje 5 godina na poslovima diplomiranog pravnika/magistra prava/sveučilišnog magistra prava – original Potvrde poslodavca sa naznakom vrste poslova koje je radnik obavljao i u kojem trajanju ili preslik ugovora o radu (ukupno min 5 godina) iz kojeg je vidljiv opis poslova koje je kandidat obavljao.

Uvjeti za radno mjesto rbr. 4. – sveučilišni/stručni prijediplomski studij medicinske radiologije (bacc.med.radiol.), stručni ispit, 1 godina radnog iskustva ili manje prema posebnom propisu, odobrenje za samostalan rad.

Uz pisanu prijavu (zamolbu) kandidati su obvezni priložiti: životopis, preslik diplome, *dokaz o izjednačavanju više stručne spreme i stručnog naziva inženjer medicinske radiologije stečenu prema ranijim propisima sa nazivom prvostupnik medicinske radiologije – potvrda, uvjerenje ili slično izdano od nadležnog fakulteta (za kandidate koji su završili višu stručnu spremu i stekli naziv inženjer medicinske radiologije prema ranijim propisima), preslik uvjerenja o položenom stučnom ispitu, preslik odobrenja za samostalan rad, preslik domovnice, preslik osobne iskaznice, preslik rodnog lista ili izvatka iz matice rođenih, potvrdu ili elektronički zapis Hrvatskog zavoda za mirovinsko osiguranje o evidentiranom radnom stažu.
Uvjeti za radno mjesto rbr. 5. i 6. - sveučilišni/stručni prijediplomski studij sestrinstva (bacc.med.techn.) ili sa njime izjednačena viša stručna sprema – viša medicinska sestra/tehničar stečena prema ranijim propisima, odobrenje za samostalan rad za prvostupnika/cu sestrinstva, vozački ispit „B“ kategorije.

Uz pisanu prijavu (zamolbu) kandidati su obvezni priložiti: životopis, preslik diplome, *dokaz o izjednačavanju više stručne spreme i naziva viša medicinska sestra/tehničar stečene prema ranijim propisima sa nazivom prvostupnik sestrinstva – potvrda, uvjerenje ili slično izdano od nadležnog fakulteta (za kandidate koji su završili višu stručnu spremu prema ranijim propisima), preslik odobrenja za samostalan rad, preslik domovnice, preslik osobne iskaznice, preslik rodnog lista ili izvatka iz matice rođenih, potvrdu ili elektronički zapis Hrvatskog zavoda za mirovinsko osiguranje o evidentiranom radnom stažu, preslik vozačke dozvole „B“ kategorije.
Kandidat koji se poziva na pravo prednosti pri zapošljavanju prema posebnim propisima dužan je u prijavi na natječaj pozvati se na to pravo, dostaviti sve potrebne priloge za dokaz prava prednosti te u tome smislu ima prednost u odnosu na ostale kandidate, samo pod jednakim uvjetima. 

Kandidat koji se poziva na pravo prednosti pri zapošljavanju sukladno članku 102. stavku 1.-3. Zakona o hrvatskim braniteljima iz Domovinskog rata i članovima njihovih obitelji („Narodne novine“ broj: 121/17., 98/19., 84/21., 156/23.) koji u trenutku podnošenja prijave ispunjava uvjete za ostvarivanje toga prava dužan je priložiti osim dokaza o ispunjavanju traženih uvjeta i sve potrebne dokaze o ispunjavanju uvjeta za ostvarivanje prava prednosti pri zapošljavanju i popunjavanju radnog mjesta utvrđene u članku 103. citiranog Zakona prema popisu koji je dostupan na poveznici Ministarstva hrvatskih branitelja: 

https://branitelji.gov.hr/UserDocsImages//dokumenti/Nikola//popis%20dokaza%20za%20ostvarivanje%20prava%20prednosti%20pri%20zapo%C5%A1ljavanju-%20ZOHBDR%202021.pdf
Kandidat koji se poziva na pravo prednosti pri zapošljavanju sukladno članku 9. Zakona o profesionalnoj rehabilitaciji i zapošljavanju osoba s invaliditetom („Narodne novine“ broj: 157/13.,152/14., 39/18. i 32/20.) dužan je osim dokaza o ispunjavanju traženih uvjeta iz natječaja, priložiti i dokaz o utvrđenom statusu osobe s invaliditetom.

Kandidat koji se poziva na pravo prednosti pri zapošljavanju sukladno članku 48. stavku 1.-3. Zakona o civilnim stradalnicima iz Domovinskog rata („Narodne novine“ broj: 84/21.) dužan je  osim dokaza o ispunjavanju  traženih uvjeta iz natječaja, priložiti i sve potrebne dokaze o ispunjavanju uvjeta za ostvarivanje prava prednosti pri zapošljavanju i popunjavanju radnog mjesta utvrđene u članku 49. citiranog Zakona prema popisu koji je dostupan na poveznici Ministarstva hrvatskih branitelja:

https://branitelji.gov.hr/UserDocsImages//dokumenti/Nikola//popis%20dokaza%20za%20ostvarivanje%20prava%20prednosti%20pri%20zapo%C5%A1ljavanju-%20Zakon%20o%20civilnim%20stradalnicima%20iz%20DR.pdf
Kandidat koji se poziva na pravo prednosti pri zapošljavanju sukladno članku 48.f. Zakona o zaštiti vojnih i civilnih invalida rata („Narodne novine“ broj: 33/92., 57/92., 77/92., 27/93., 58/93., 2/94., 76/94., 108/95., 108/96., 82/01., 103/03., 148/13., 98/19.) dužan je osim dokaza o ispunjavanju traženih uvjeta iz natječaja, priložiti i dokaze o ispunjavanju uvjeta za ostvarivanje prava prednosti pri zapošljavanju navedene u članku 48.f. citiranog Zakona (rješenja nadležnih tijela, rodni list, vjenčani list i dr. dokaze).

Kandidatom prijavljenim na natječaj smatrati će se samo osoba koja podnese pravovremenu i potpunu prijavu sa svim prilozima i dokazima te ispunjava formalne uvjete iz natječaja. 
Nepotpune i nepravodobne prijave neće se razmatrati.

Potpunom prijavom smatra se ona koja sadrži sve podatke, priloge i dokaze navedene u ovom natječaju. 

Osoba koja nije podnijela pravodobnu i potpunu prijavu ili ne ispunjava formalne uvjete iz javnog natječaja, ne smatra se kandidatom prijavljenim na javni natječaj niti će biti pozvana na dopunu.

Kandidati koji podnesu pravovremenu i potpunu prijavu (sa svim dokazima u prilogu) i ispunjavaju formalne uvjete iz natječaja mogu biti pozvani na testiranje, razgovor i/ili pisanu provjeru znanja, sposobnosti i vještina bitnih za obavljanje poslova radnog mjesta.

Za kandidata koji ne pristupi testiranju, razgovoru ili pisanoj provjeri znanja, sposobnosti i vještina bitnih za poslove radnog mjesta smatrati će se da je povukao prijavu na natječaj.

Za kandidata koji dostavi prijavu sa dokazima u kojima se nalaze osobni podaci smatra se da je dobrovoljno pristao (dao privolu) da se njegovi podaci prikupljaju i obrađuju radi provedbe ovog natječaja sukladno Zakonu o provedbi Opće uredbe o zaštiti podataka („Narodne novine“ broj 42/18.) i Uredbe (EU) 2016/679 Europskog parlamenta i Vijeća od 27. travnja 2016. o zaštiti pojedinca u vezi s obradom osobnih podataka i o slobodnom kretanju takvih podataka.

Dom zdravlja kao voditelj zbirke osobnih podatka dostavljene podatke kandidata obrađuje u skladu s odredbama pozitivnih propisa koji uređuju zaštitu osobnih podataka. 

Dostavljeni podaci obrađivati će se u svrhu provođenja natječaja i u druge svrhe se neće koristiti. 

Dokumentacija poslana na javni natječaj se ne vraća.

Prijave na natječaj dostavljaju se u roku od 8 dana od dana objave na stranicama Hrvatskog zavoda za zapošljavanje. 
U slučaju da se na natječaj za pojedino radno mjesto ne prijavi niti jedan kandidat, natječaj ostaje otvoren do popune radnog mjesta.
U slučaju da se pojedini kandidat prijavljuje za više radnih mjesta u obvezi je podnijeti za svako radno mjesto posebnu prijavu sa svom potrebnom dokumentacijom. 
Natječaj će se objaviti na mrežnim stranicama Hrvatskog zavoda za zapošljavanje i mrežnim stranicama Doma zdravlja https://www.dzkkz.hr
Prijave se dostavljaju poštom preporučeno u zatvorenoj omotnici na adresu: Dom zdravlja Koprivničko-križevačke županije, Trg Dr. Tomislava Bardeka 10, 48 000 Koprivnica, s naznakom „Za natječaj i nazivom radnog mjesta za koje se podnosi prijava“.

Nepravovremene prijave i prijave bez svih traženih dokaza o ispunjavanju uvjeta iz natječaja neće se razmatrati i isključiti će se iz daljnjeg natječajnog postupka. 
Dom zdravlja pridržava pravo ne donijeti odluku o izboru kandidata za radno mjesto bez posebnog obrazloženja te pridržava pravo poništiti cijeli ili dio javnog natječaja.
O rezultatima natječaja i izboru kandidata, kandidati će biti obaviješteni u roku od 30 dana od dana donošenja odluke o izboru kandidata objavom Odluke na mrežnim stranicama Doma zdravlja Koprivničko-križevačke županije https://www.dzkkz.hr sukladno članku 10. stavku 1. točka 10. Zakona o pravu na pristup informacijama („Narodne novine“ broj: 25/13., 85/15. i 69/22.).

KLASA: 112-01/26-01/69
URBROJ: 2137-88-04-26-3

Koprivnica, 23. rujna 2026.










RAVNATELJICA






          Željka Fruk, univ. mag.oec., spec.oec.
